CELEX: 32015D0204
Language: bg
Date: 2015-02-06 00:00:00
Title: Решение за изпълнение (ЕС) 2015/204 на Комисията от 6 февруари 2015 година за изменение, във връзка с високопатогенна инфлуенца по птиците, на приложение II към Решение 2007/777/ЕО по отношение на вписването за Канада в списъка с трети държави или части от тях, от които е разрешено въвеждането в ЕС на месни продукти и обработени стомаси, пикочни мехури и черва (нотифицирано под номер С(2015) 554)  Текст от значение за ЕИП

10.2.2015   
               
               
                  BG
               
               
                  Официален вестник на Европейския съюз
               
               
                  L 33/45
               
            
         РЕШЕНИЕ ЗА ИЗПЪЛНЕНИЕ (ЕС) 2015/204 НА КОМИСИЯТА
         от 6 февруари 2015 година
         за изменение, във връзка с високопатогенна инфлуенца по птиците, на приложение II към Решение 2007/777/ЕО по отношение на вписването за Канада в списъка с трети държави или части от тях, от които е разрешено въвеждането в ЕС на месни продукти и обработени стомаси, пикочни мехури и черва
         
            
               (нотифицирано под номер С(2015) 554)
            
         
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (1), и по-специално член 8, уводното изречение, точка 1, първа алинея и точка 4 и член 9, параграф 4, буква в) от нея,
         като има предвид, че:
         
                     (1)
                  
                  
                     С Решение 2007/777/ЕО на Комисията (2) се установяват ветеринарно-санитарни и здравни правила за внос, транзит и складиране в Съюза на пратки от месни продукти и обработени стомаси, пикочни мехури и черва („стоките“).
                  
               
                     (2)
                  
                  
                     В част 1 от приложение II към Решение 2007/777/ЕО са изброени регионализираните зони от трети държави, от които въвеждането на посочените стоки в Съюза е ограничено поради съображения от ветеринарно-санитарен характер. В част 2 от посоченото приложение се съдържа списък на трети държави или части от тях, от които е разрешено въвеждането на посочените стоки в ЕС, при условие че са преминали съответната обработка съгласно посоченото в част 4 от приложението.
                  
               
                     (3)
                  
                  
                     Канада е включена в част 2 от приложение II към Решение 2007/777/ЕО като държава, от която е разрешено, наред с другото, въвеждането в Съюза на стоки, получени от домашни птици, пернат дивеч, отглеждан в стопанство, и друг пернат дивеч, без специална обработка съгласно посоченото в част 4 от посоченото приложение („обработка А“), при условие че месото, от което са произведени стоките, отговаря на ветеринарно-санитарните изисквания за прясно месо, които включват произход от трета държава или части от нея, свободни от високопатогенна инфлуенца по птиците, съгласно предвиденото в образеца на сертификат в приложение III към Решение 2007/777/ЕО.
                  
               
                     (4)
                  
                  
                     В споразумение между Съюза и Канада (3) („Споразумението“) се предвижда незабавно взаимно признаване на мерките за регионализация в случай на възникване на огнища на болестта в Съюза или в Канада.
                  
               
                     (5)
                  
                  
                     В стопанства за домашни птици в провинция Британска Колумбия, Канада, бе потвърдено наличието на огнища на високопатогенна инфлуенца по птиците от подтип H5N2.
                  
               
                     (6)
                  
                  
                     Обработка тип А е недостатъчна за отстраняване на ветеринарно-санитарните рискове, свързани с въвеждането в Съюза на стоки, получени от домашни птици, щраусоподобни, отглеждани в стопанство, и пернат дивеч, предвид настоящата епидемиологична обстановка по отношение на високопатогенната инфлуенца по птиците в Канада. Тези стоки следва да бъдат подлагани най-малко на обработка „D“ съгласно посоченото в част 4 от приложение II към Решение 2007/777/ЕО („обработка D“) с цел предотвратяване на проникването на вируса на високопатогенната инфлуенца по птиците в Съюза.
                  
               
                     (7)
                  
                  
                     Канада предостави информация за епидемиологичната обстановка на нейната територия и за мерките, предприети за предотвратяване на по-нататъшното разпространение на високопатогенната инфлуенца по птиците, която бе оценена от Комисията. Въз основа на тази оценка, както и на ангажиментите, установени в Споразумението, и гаранциите, предоставени от Канада, е целесъобразно да се заключи, че изискването за обработка D би следвало да e достатъчнo за покриване на рисковете, свързани с въвеждането в Съюза на стоки, получени от месо от домашни птици, щраусоподобни, отглеждани в стопанство, и пернат дивеч от засегнатата зона, по отношение на която ветеринарните органи на Канада са наложили ограничения поради съществуващите понастоящем огнища на високопатогенна инфлуенца по птиците. Поради това части 2 и 4 от приложение II към Решение 2007/777/ЕО следва да бъдат изменени.
                  
               
                     (8)
                  
                  
                     Поради това Решение 2007/777/ЕО следва да бъде съответно изменено.
                  
               
                     (9)
                  
                  
                     Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩОТО РЕШЕНИЕ:
         
            Член 1
            Приложение II към Решение 2007/777/ЕО се изменя в съответствие с приложението към настоящото решение.
         
         
            Член 2
            Адресати на настоящото решение са държавите членки.
         
         
            Съставено в Брюксел на 6 февруари 2015 година.
            
               
                  За Комисията
               
               Vytenis ANDRIUKAITIS
               
                  Член на Комисията
               
            
         
         
            (1)  ОВ L 18, 23.1.2003 г., стр. 11.
         
            (2)  Решение 2007/777/ЕО на Комисията от 29 ноември 2007 г. за определяне на ветеринарно-санитарни и здравни изисквания и образци на сертификати за внос от трети държави на определени месни продукти и обработени стомаси, пикочни мехури и черва за консумация от човека и за отмяна на Решение 2005/432/ЕО (ОВ L 312, 30.11.2007 г., стр. 49).
         
            (3)  Споразумение между Европейската общност и правителството на Канада относно санитарните мерки за защитата на общественото здраве и здравето на животните, приложими в търговията с живи животни и с продукти от животински произход, одобрено от името на Общността с Решение 1999/201/ЕО на Съвета (ОВ L 71, 18.3.1999 г., стр. 3).
      
      
         
            ПРИЛОЖЕНИЕ
            Приложение II към Решение 2007/777/ЕО се изменя, както следва:
            
                        1)
                     
                     
                        В част 1 между вписванията за Бразилия и Китай се вмъква следното вписване за Канада:
                        
                                    „Канада
                                 
                                 
                                    CA
                                 
                                 
                                    01/2014
                                 
                                 
                                    Цялата страна
                                 
                              
                                    CA-1
                                 
                                 
                                    01/2014
                                 
                                 
                                    Цялата територия на Канада, с изключение на област CA-2
                                 
                              
                                    CA-2
                                 
                                 
                                    01/2014
                                 
                                 
                                    Зона от Канада, описана като „основна зона за контрол“,
                                    разположена в следните граници:
                                    
                                                —
                                             
                                             
                                                на запад — Тихия океан,
                                             
                                          
                                                —
                                             
                                             
                                                на юг — границата със Съединените американски щати,
                                             
                                          
                                                —
                                             
                                             
                                                на север — автомагистрала № 16,
                                             
                                          
                                                —
                                             
                                             
                                                на изток — границата между провинциите Британска Колумбия и Алберта.“
                                             
                                          
                              
                  
                        2)
                     
                     
                        В част 2 вписването за Канада се заменя със следното:
                        
                                    „CA
                                 
                                 
                                    Канада CA
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    XXX
                                 
                                 
                                    XXX
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    XXX
                                 
                                 
                                    A
                                 
                                 
                                    XXX
                                 
                                 
                                    A
                                 
                              
                                    Канада CA-1
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    XXX
                                 
                                 
                                    A
                                 
                                 
                                    A
                                 
                                 
                                    A
                                 
                              
                                    Канада CA-2
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    D
                                 
                                 
                                    D
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    XXX
                                 
                                 
                                    A
                                 
                                 
                                    D
                                 
                                 
                                    А“